EkBass/fiwiki-20250220-pages-articles huggingface dataset:
Zvonko Bezjak

Zvonko ”Antun” Bezjak (s. 29. kesäkuuta 1935 Varaždin)Antun Bezjak Sports Reference LLC. Viitattu 5.7.2011. on entinen jugoslavialainen moukarinheittäjä. Bezjak sijoittui moukarinheitossa Tukholman EM-kilpailuissa 1958 viidenneksi tuloksella 62,39 m. Rooman 1960 olympialaisissa hän sijoittui kuudenneksi tuloksella 64,21 m ja jäi mitalisijasta 1,43 metriä. ==Lähteet== * * ===Viitteet=== Luokka:Jugoslavialaiset moukarinheittäjät Luokka:Vuonna 1935 syntyneet Luokka:Elävät henkilöt
Akvaviitti

Akvaviitti on pohjoismainen maustettu viina, joka on valmistettu yleensä perunasta tai viljasta.http://historianet.fi/kulttuuri/gastronomia/vakijuomat- viinan-historia Sen alkoholipitoisuus on tyypillisesti 40–45 prosenttia, ja se voi olla väriltään kullankeltaista tai kirkasta. Akvaviitin pääasiallinen mauste on kumina,http://www.yrttitarha.fi/tietopankki/kansanperinne/viina.html mutta sen lisäksi siinä voi olla muun muassa anista, fenkolia, kardemummaa, vaniljaa, korianteria, sitruunan kuorta ja lakritsia. EU:n päätöksellä akvaviitin päämausteena voi olla myös tilli. Juoman nimi juontaa juurensa latinan sanoihin aqua vitae, elämän vesi.http://www.kielikello.fi/index.php?mid=2&pid;=11&aid;=83 ==Käyttö== Tislaus levisi Pohjolaan 1400-luvulla, ja akvaviittia käytettiin lääkkeenä esimerkiksi ruton ja reuman hoidossa. Marskin ryypyn merkittävä aineosa oli Rajamäen Akvaviitti.http://materiaalit.internetix.fi/fi/opintojaksot/9historia/paamaja/ylipaallikon_ja_henkilokunnan Muun muassa Norjassa ja Tanskassa akvaviittia nautitaan etenkin joulun aikaan. Tyypillisimmin akvaviitti nautitaan jääkaappikylmänä snapsina laimentamattomana jäähdytetyistä laseista. ==Lähteet== == Aiheesta muualla == Luokka:Viinat Luokka:Seulonnan keskeiset artikkelit
Klaus Bodenmüller

Klaus Bodenmüller (s. 6. syyskuuta 1962) on entinen itävaltalainen kuulantyöntäjä. Hän sijoittui kahdesti pistesijoille ulkoratojen arvokilpailuissa ja saavutti arvokisamitaleja sisäradoilla. Bodenmüller sijoittui Rooman MM-kilpailuissa 1987 seitsemänneksi tuloksella 20,41 m. Seuraavana vuonna Soulin olympialaisissa hän jäi karsintaan. Splitin EM- kilpailuissa 1990 hän sijoittui 11:nneksi tuloksella 19,62 m. Barcelonan 1992 olympialaisissa hän sijoittui kuudenneksi tuloksella 20,48 m. Stuttgartin MM- kilpailuissa 1993 hän työnsi karsinnassa tuloksen 18,07 m eikä selviytynyt loppukilpailuun. Sisäradoilla Bodenmüller saavutti kolme arvokisamitalia. Glasgow'n sisäratojen EM-kilpailuissa 1990 hän voitti kultaa tuloksella 21,03 m. Sevillassa sisäratojen MM-kilpailuissa 1991 saaliina oli hopeaa tuloksella 20,42 m ja Genovassa sisäratojen EM-kilpailuissa 1992 pronssia tuloksella 19,99 m. ==Lähteet== * * * * * Luokka:Itävaltalaiset kuulantyöntäjät Luokka:Vuonna 1962 syntyneet Luokka:Elävät henkilöt
Merikorvat

Merikorvat eli abalonit (Haliotidae) on suurikokoisten merissä elävien kotiloiden heimo, johon kuuluu yksi suku (Haliotis) ja satakunta lajia. pienoiskuva|left|200px|Haliotis lamellosa -merikorvan sisäpinta Merikorvan kuori on periaatteessa spiraalimainen, mutta sen suu on laaja, ja se muistuttaakin näin jossain määrin simpukan kuorta. Kuoren sisäpinnassa on paksu helmiäiskerros, josta valmistetaan mm. koruja ja koriste-esineitä. Kuoren ulkoreunassa on rivissä lajista riippuen 4–10 hengitysaukkoa, joiden kautta vesi poistuu kiduksista. Merikorvia esiintyy lähes kaikissa suolaisissa merissä, ei kuitenkaan Amerikan Atlantin-rannikoilla. Suurin osa lajeista elää eteläisen pallonpuoliskon lauhkeissa vesissä (Uusi-Seelanti, Australia, Etelä- Afrikka) ja pohjoisella pallonpuoliskolla Tyynenmeren molemmin puolin (Pohjois-Amerikka, Japani). Merikorvan liha on arvostettua ruokaa, ja liikapyynnin takia monet lajit ovat uhanalaisia.Seafood Network Information Center == Lähteet == == Aiheesta muualla == *iNaturalist: Heimo Haliotidae *ITIS: Haliotidae *ITIS: Haliotis *Global Biodiversity Information Facility (GBIF): Haliotidae Luokka:Kotilot
James Gathers

James Gathers (17. kesäkuuta 1930 – 1. kesäkuuta 2002) oli yhdysvaltalainen pikajuoksija ja olympiamitalisti. Gathers saavutti 200 metrin juoksussa olympiapronssia Helsingissä 1952. Hänen virallinen loppuaikansa oli 20,8 s. Epävirallisella sähköajanotolla hänelle saatiin loppuaika 21,08 s, jolla hän hävisi kilpailun voittaneelle Andy Stanfieldille 0,27 sekunnilla ja voitti neljänneksi sijoittuneen Emmanuel McDonald Baileyn 0,06 sekunnilla. Yhdysvallat saavutti juoksussa kolmoisvoiton. ==Lähteet== * * Luokka:Yhdysvaltalaiset pikajuoksijat Luokka:Yhdysvaltalaiset olympiamitalistit Luokka:Vuonna 1930 syntyneet Luokka:Vuonna 2002 kuolleet
Maffeo Giovanni Ducoli

Maffeo Giovanni Ducoli (7. marraskuuta 1918 San Mauro di Saline – 28. elokuuta 2012) oli italialainen roomalaiskatolinen piispa. Hänet vihittiin papiksi Veronan hiippakuntaan 30. toukokuuta 1942 ja nimitettiin sen vihkipiispaksi sekä Fidenaen titulaaripiispaksi 22. huhtikuuta 1967. Piispaksi konsekroinnin suoritti 14. toukokuuta Giuseppe Carraro, jota avustivat Mario Casariego y Acevedo ja Giuseppe Lenotti.Catholic-Hierarchy.org: Bishop Maffeo Giovanni Ducoli Ducoli sai 7. lokakuuta 1975 nimityksen Belluno-Feltren (Belluno e Feltre) piispaksi, jona hän toimi, kunnes jäi eläkkeelle 2. helmikuuta 1996. == Lähteet == Luokka:Italialaiset piispat Luokka:Katoliset piispat Luokka:Vuonna 1918 syntyneet Luokka:Vuonna 2012 kuolleet
Arthur Barnard

Arthur Barnard (10. maaliskuuta 1929 – 1. toukokuuta 2018Former USC Olympic Hurdles Medalist Barnard Passes Away) oli yhdysvaltalainen pika-aitajuoksija ja olympiamitalisti. Barnard saavutti 110 metrin aitajuoksussa olympiapronssia Helsingissä 1952 varmistaen Yhdysvalloille kolmoisvoiton. Hänen loppuaikansa oli 14,1 sekuntia ja hän hävisi kahdelle maanmiehelleen 0,4 sekuntia mutta oli saman verran edellä Neuvostoliiton Jevgeni Bulantšikia. ==Lähteet== * * Luokka:Yhdysvaltalaiset pika-aitajuoksijat Luokka:Yhdysvaltalaiset olympiamitalistit Luokka:Vuonna 1929 syntyneet Luokka:Vuonna 2018 kuolleet
Pietro Brollo

Pietro Brollo (1. joulukuuta 1933 – 5. joulukuuta 2019Morto monsignor Pietro Brollo ) oli italialainen kirkonmies. Hän sai vihkimyksensä katoliseksi papiksi 17. maaliskuuta 1957 ja piispaksi 4. tammikuuta 1986. Hänestä tuli aluksi Iulium Carnicumin titulaaripiispa ja Udinen apulaispiispa. 2. tammikuuta 1996 hänet nimitettiin Belluno-Feltren piispaksi ja 28. lokakuuta 2000 Udinen arkkipiispaksi Alfredo Battistin seuraajana. == Lähteet == ==Aiheesta muualla== *Catholic-hierarchy.org: Archbishop Pietro Brollo Luokka:Italialaiset piispat Luokka:Katoliset arkkipiispat Luokka:Vuonna 1933 syntyneet Luokka:Vuonna 2019 kuolleet
Erilaisruokaiset

Erilaisruokaiset (Polyphaga) on kovakuoriaisten (Coleoptera) alalahko. Alalahko kattaa suurimman osan kovakuoriaisista, ja sen jäsenet ovat omaksuneet hyvinkin erilaisia elintapoja. Sopeutuminen on vaikuttanut positiivisesti niiden suureen monimuotoisuuteen. Myös samaan alalahkoon kuuluvien eri heimojen toukat voivat olla hyvin erinäköisiä, mutta niille kaikille tunnusomainen piirre on enintään nelijaokkeiset raajat, joissa on vain yksi kynsi. Harvoissa tapauksissa raajat saattavat puuttua kokonaan. Alalahkon kuoriaiset on aikaisemmin ryhmitelty lähinnä tuntosarvien rakenteen perusteella. Tuoreemmassa erottelussa huomiota kiinnitetään myös moniin muihin tuntomerkkeihin, minkä vuoksi lajien todellisista sukulaisuussuhteista tiedetään tarkemmin. == Erilaisruokaisten osalahkot == * Bostrichiformia * Cucujiformia * Elateriformia * Scarabaeiformia * Staphyliniformia ==Lähteet== == Aiheesta muualla == *ITIS: Polyphaga *
Alfredo Battisti

Alfredo Battisti (17. tammikuuta 1925 – 1. tammikuuta 2012) oli italialainen roomalaiskatolinen arkkipiispa. Hänet vihittiin papiksi 20. syyskuuta 1947 ja nimitettiin Udinen arkkihiippakunnan arkkipiispaksi 13. joulukuuta 1972. Piispaksi vihkiminen seurasi 25. helmikuuta 1973. Pääkonsekraattorina toimi Girolamo Bartolomeo Bortignon, jota avustivat Emilio Pizzoni ja Giovanni Mocellini.Catholic-Hierarchy.org: Alfredo Battisti Battisti jäi eläkkeelle 28. lokakuuta 2000. Hän kuoli 86 vuoden iässä.È morto l’arcivescovo di Udine Alfredo Battisti == Lähteet == Luokka:Italialaiset katoliset arkkipiispat Luokka:Vuonna 1925 syntyneet Luokka:Vuonna 2012 kuolleet
Jack Davis

Jack Wells Davis (11. syyskuuta 1930 Amarillo, Texas – 20. heinäkuuta 2012 San Diego, Kalifornia) oli yhdysvaltalainen pika-aitajuoksija, olympiamitalisti ja Pan-Amerikan kisojen kultamitalisti. Davis saavutti 110 metrin aitajuoksussa olympiahopeaa Helsingissä 1952 samalla ajalla (13,7 s) kilpailun voittaneen Harrison Dillardin kanssa. Hän voitti kultaa vuoden 1955 Pan-Amerikan kisoissa ja juoksi Bakersfieldissä 22. kesäkuuta 1956 maailmanennätyksen 13,4 s. Melbournen kesäolympialaisissa 1956 hän saavutti hopeaa jälleen samalla ajalla (13,5 s) kilpailun voittajan, Lee Calhounin kanssa.Jack Davis Biography and Olympic Results Davis kuoli Kaliforniassa, sandiegolaisessa sairaalassa 20. heinäkuuta 2012 81-vuotiaana.http://www.usctrojans.com/sports/c-track/spec- rel/072312aab.html/ == Lähteet == * * * * * Jack Davis Biography and Olympic Results Olympics at Sports-Reference.com === Viitteet === Luokka:Yhdysvaltalaiset pika-aitajuoksijat Luokka:Yhdysvaltalaiset olympiamitalistit Luokka:Vuonna 1930 syntyneet Luokka:Vuonna 2012 kuolleet
Porasiira

thumb|250px|Limnoria-siiran jäytämää puuta Porasiira (Limnoria lignorum) on siiroihin kuuluva tuhoäyriäinen. Se tekee käytäviä mm. merenrannoilla oleviin puisiin rakennelmiin kuten laitureiden paalutuksiin. Niiden tuottama vahinko voi olla hyvinkin tuhoisaa. Porasiirat ovat harmaanvalkeita ja muodoltaan muita siiroja putkilomaisempia. Ne ovat noin 12 mm pitkiä ja 5 mm leveitä. Niillä on ruumiin molemmilla puolilla seitsemän raajaa. Edessä on neljä lyhyttä tuntosarvea, takana kaksi uloketta. Ravintona porasiira käyttää kuolleita lehtiä, puuta tai muuta vastaavaa. Porasiiran luontaisia saalistajia ovat ainakin monisukasmatoihin kuuluvat Halosydna johnsoni ja Nereis vexillosa.Centre for Agriculture and Biosciences International (CABI): Limnoria lignorum (gribble) == Lähteet == == Aiheesta muualla == * Limnoria lignorum (Limnoriidae) - the gribbles forestry.ubc.ca * ITIS: Limnoria lignorum * University of Michigan, Animal Diversity Web (ADW): Limnoria lignorum, wood gribble * Global Biodiversity Information Facility (GBIF): Limnoria lignorum Luokka:Siirat
Alojzij Šuštar

Alojzij Šuštar (14. marraskuuta 1920 – 29. kesäkuuta 2007) oli slovenialainen kirkonmies. Hän sai katolisen vihkimyksensä papiksi 27. lokakuuta 1946 ja piispaksi 13. huhtikuuta 1980. Hän toimi Ljubljanan arkkipiispana vuodesta 1980 vuoteen 1997, jolloin seuraajaksi astui Franc Rodé. ==Aiheesta muualla== *Catholic-hierarchy.org: Archbishop Alojzij Šuštar Luokka:Katoliset arkkipiispat Luokka:Slovenialaiset papit Luokka:Vuonna 1920 syntyneet Luokka:Vuonna 2007 kuolleet
Bob McMillen

Robert ”Bob” McMillen (5. maaliskuuta 1928 – 1. huhtikuuta 2007) oli yhdysvaltalainen keskimatkojen juoksija ja olympiamitalisti. McMillen saavutti 1 500 metrin juoksussa olympiahopeaa Helsingissä 1952 ajalla 3.45,2. Hänen entinen ennätyksensä oli 3.49,3. Hän hävisi olympiafinaalissa 0,1 sekunnilla toiselle yllättäjälle, Luxemburgin Joseph Barthelille, mutta voitti 0,2 sekunnilla vielä loppusuoran alussa johtaneen maailmanennätysmiehen Werner Luegin. ==Lähteet== * * * Luokka:Yhdysvaltalaiset keskimatkojen juoksijat Luokka:Yhdysvaltalaiset olympiamitalistit Luokka:Vuonna 1928 syntyneet Luokka:Vuonna 2007 kuolleet
Terpsikhore (urheiluseura)

Terpsikhore eli Tanssiurheiluseura Terpsikhore ry on Suomen vanhin tanssiurheiluseura. Se on perustettu 1938. Seuran pääopettajana on toiminut tanssipari Eeva ja Olavi Nieminen. Seuran aloitteesta on perustettu tunnustuspalkinto Tanssin Muusa -patsas, joka esittää kreikkalaista tanssin jumalatarta Terpsikhorea. Patsas myönnetään tanssiurheilun parissa ansioituneelle toimijalle. Palkinnon myöntää Suomen Tanssiurheiluliitto r.y. ==Lähteet== *Suomen tanssiurheiluliiton sivusto Luokka:Suomalaiset tanssiurheiluseurat Luokka:Vuonna 1938 perustetut urheiluseurat
The Yes Men

The Yes Men on ryhmä lähinnä yhdysvaltalaisia aktivisteja, jotka tekeytyvät vaikutusvaltaisten järjestöjen edustajiksi muun muassa valenettisivustojen avulla ja esiintyvät saamiensa kutsujen ansiosta erilaisissa tilaisuuksissa. Tyylilajinaan ryhmä käyttää satiiria. He esittävät usein totuudenmukaisia, jopa shokeeraavia väitteitä, jotka kuitenkin ovat menneet läpi esimerkiksi tiedotusvälineissä ja joita järjestöjen oikeat edustajat eivät todennäköisesti toisi median tietoisuuteen. Ryhmällä oli hallussaan GATT.org-nettiosoite, johon lähetettiin kutsuja kansainvälisiin konferensseihin. Maailman kauppajärjestö WTO perustettiin aikoinaan GATT-sopimuksella. Yes Men pyrki osoittamaan että yleisö ottaa tosissaan hulluimmatkin idea kun niistä on kertomassa WTO:n edustaja. Vuonna 2001 Yes Menin jäsen "Hank Hardy Unruh" esiintyi Tampereen teknillisen korkeakoulun Tulevaisuuden kuidut ja tekstiilit -seminaarissa. Unruh esitteli kullanvärisen ihonmyötäisen Impulssihaalarin, jonka haarojen välistä ponnahti pamppumainen uloke hiilihappopanoksen avulla. Haalarin lähetinten ja vastaanotinte avulla johtaja voi valvoa alaisiaan ja mm. käskyttää näitä sähköshokeilla. Joulukuussa 2009 ryhmä lähetti Kanadan ympäristöministeriön nimissä aidonoloisen tiedotteen, joka kertoi, että Kanada voisi leikata päästöjään 40 prosenttia. == Katso myös == * The Yes Men == Lähteet == == Aiheesta muualla == * The Yes Men: virallinen sivusto. * IMDB:n Info Wars -esittely. === The Yes Menin harhautussivustoja === * http://www.gatt.org/ Luokka:Aktivismi Luokka:Huijaukset
Komputaatio

Komputaatio on yleinen informaation käsittelyä kuvaava termi. Se sisältää siten laajan alueen inhimillisestä ajattelusta kapea-alaiseen laskentaan. Sanalla komputaatio korostetaan hyvin määritellyn mallin (formaali malli) suorituksen seuraamista ja sitä, kuinka se voidaan ilmaista algoritmilla, protokollalla, verkkorakenteella tai muulla vastaavalla. Englanninkielestä löytyy selvä yhteys sanojen computer ja computation, välille. Suomenkielinen käännös laskenta ei kuitenkaan kuvaa hyvin komputaation monipuolista luonnetta, johon liittyy myös loogista toimintaa ja yleensä kaikki mitä tietokoneella voidaan tehdä. Siten on paikallaan käyttää omaa termiä komputaatio. == Komputaation eri muotoja == Komputaatiot voidaan luokitella kolmella ortogonaalisella kriteerillä: * digitaalinen vs. analoginen * perättäinen vs. rinnakkainen * eräajo vs. interaktiivinen Digitaalista komputaatiota käytetään tyypillisesti simuloimaan luonnon prosesseja ja ilmiöitä, joista osa voi olla analogisia. Monimutkaisimmissa tapauksissa on syytä erottaa toisistaan matemaattinen malli ja sen suorittaminen. Jos esimerkiksi sqrt tarkoittaa neliöjuuren laskentaa, sqrt(2) palauttaisi likiarvon 1.41.., mutta aivan toinen tarkastelutapa on kuinka ohjelmoida tai laskea neliöjuuri kullekin luvulle tietokoneella. == Komputaation matemaattisia malleja == Komputaatioteoriassa (myös laskennan teoria, laskettavuus) on määritelty erilaisia matemaattisia malleja tietokoneille ja ohjelmistoille. Komputaatio on tällöin kehityskulku (evoluutio), joka saa aikaan diskreettejä tapahtumia kuvatulle mallille. Tyypillisiä tällaisia malleja ovat: * Turingin kone * Pinoautomaatti * Äärellinen automaatti Tietokoneiden matemaattisia malleja sekä ohjelmointikieliä voidaan luokitella niiden ilmaisukyvyn ja rajoitusten mukaan Chomskyn hierarkialla. Tosin on muitakin luokitteluja. == Kirjallisuutta == * Hopcroft, John E., and Jeffrey D. Ullman (2006). Introduction to Automata Theory, Languages, and Computation. 3rd ed Reading, MA: Addison-Wesley. ISBN 978-0321455369 Johdatus automaattien teoriaan, kieliin ja komputaatioon. Luokka:Tietojenkäsittelytiede Luokka:Tietojenkäsittelyteoria
Immortal (Pyramazen albumi)

__NOTOC__ Immortal on Pyramaze nimisen power metal -yhtyeen kolmas studioalbumi. Se julkaistiin 30. toukokuuta 2008 levymerkillä Locomotive Music. == Kappaleet == # # # # # # # # # # == Kokoonpano == * Matt Barlow − laulu * Michael Kammeyer − kitara * Toke Skjønnemand − kitara * Niels Kvist − basso * Morten Gade Sørensen − rummut * Jonah Weingarten − kosketinsoittimet === Tuotanto === * Jacob Hansen – tuottaja, miksaaja, masteroija * Mattias Norén – grafiikka * Claus Jensen – layout == Arvostelut == * About.com: About.com: Album review * Blabbermouth: 7.5/10Blabbermouth: CD review * Imperiumi.net: Imperiumi.net: Levyarvio * Lords of Metal: 70/100Lords of Metal: Album review * Metal Storm: 8.8/10Metal Storm: Album review == Lähteet == == Aiheesta muualla == * * Immortal discogs.com -sivustolla Luokka:Pyramazen albumit Luokka:Vuoden 2008 albumit
Symbolin maadoittamisen ongelma

Symbolin maadoittamisen ongelma tarkoittaa alkujaan sitä, kuinka sanat (symbolit) saavat merkityksensä ja mikä tarkoitus kullakin symbolilla todellisuudessa on. Merkityksen tunnistamisen ongelma liittyy tietoisuuden ongelmaan ja siihen mitkä mentaaliset tilat ovat tarkoituksellisia. Erään kognitiotieteen käsitteen eli komputationalismin mukaan ajattelu on tietty laskennan (komputaatio) muoto, missä komputaatio on ainoastaan symbolien käsittelyä siten, että symboleita käsitellään tiettyjen sääntöjen mukaan niiden muotoja, ei niinkään niiden tarkoituksia käyttäen. Formaaleilla kielillä ja järjestelmillä symbolin maadoittamisen ongelmaa ei ole, koska on varmistettu, että kaikille rakenteille ja viittauksille (symboli) on yksiselitteiset käsitteet. Joissakin ohjelmointikielissä on kuitenkin joitakin poikkeuksia, jotka hankaloittavat symbolin tunnistamista (esim. C++-kielessä on muutamia useammallakin tavalla tulkittavia rakenteita). == Katso myös == * Formaali kieli * Funktionalismi * Fysikaalinen symbolijärjestelmä * Kiinalaisen huoneen argumentti * Merkki * Pragmatiikka * Semantiikka * Symbolinen analyysi * Syntaksi * Tietoisuus * Tulkinta * Turingin kone Luokka:Mielenfilosofia Luokka:Semantiikka Luokka:Symbolismi
Aarne Putkonen

Aarne Heikki Alfred Putkonen () oli suomalainen jääkärivänrikki. Hänen vanhempansa olivat liikemies Heikki Putkonen ja Maria Lovisa Tiihonen.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Putkonen kävi kansakoulun ja kauppakoulun. ==Jääkärikausi== Putkonen työskenteli konttoristina Viipurissa ennen liittymistään vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 4. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän suoritti Polangenissa vuonna 1917 järjestetyn erikoiskurssin (pommarikurssi). ==Suomen sisällissota== Putkonen saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan adjutantiksi 3. Jääkärirykmentin 10. jääkäripataljoonaan, jonka mukana osallistui sisällissodan taisteluihin Tampereella ja Viipurin ympäristössä, missä hän kaatui taistelussa Lavolassa, Lavolan sulun ja kosken väliselle saarelle 25. huhtikuuta 1918. Hänet haudattiin Lavolaan. Lavolan saarelle pystytettiin muistomerkki hänen muistokseen 25. syyskuuta 1927. https://digi.kansalliskirjasto.fi/aikakausi/binding/1811955?page=21 ==Lähteet== * Jernström E: Jääkärit maailmansodassa. Sotateos oy: Helsinki 1933. * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1890 syntyneet Luokka:Vuonna 1918 kuolleet
Charlie Tuna

Charlie Tuna (oik. Art Ferguson; 18. huhtikuuta 1944 Kearney, Nebraska – 19. helmikuuta 2016 Tarzana, Los Angeles, Kalifornia) oli yhdysvaltalainen radiopersoona ja DJ, joka työskenteli suurimman osan urastaan losangelesilaisilla radioasemilla. Hän myös tuotti yli 6 000 radio-ohjelmaa Yhdysvaltain puolustusvoimien radiolle vuosina 1971–1996. Charlie Tunalla on tähti Hollywood Walk of Famella ja hänet nimettiin Radio Hall of Fameen vuonna 2008. ==Lähteet== Luokka:Yhdysvaltalaiset DJ:t Luokka:Radio Hall of Fame Luokka:Hollywood Walk of Fame Luokka:Vuonna 1944 syntyneet Luokka:Vuonna 2016 kuolleet
Taverna

Taverna tarkoittaa muun muassa seuraavaa: * taverna, pieni ravintola * Taverna, kunta Italiassa * Taverna, sukunimenä: ** Alessandro Taverna (s. 1983), italialainen pianisti.
Jamie Thraves

James Thraves (s. 1969) on brittiläinen käsikirjoittaja ja ohjaaja. Hänet tunnetaan musiikkivideoistaan, joita hän on tehnyt esimerkiksi Radioheadille, Coldplaylle, KT Tunstallille ja Róisín Murphylle. Hän on ohjannut myös Neneh Cherryn, Blurin ja The Verven musiikkivideoita. . Thraves voitti lyhytelokuvallaan I Just Want to Kiss You Edinburghin videofestivaaleilla parhaan brittiläisen lyhytelokuvan palkinnon vuonna 1998.. Jamie Thraves on ohjannut myös elokuvan The Cry of the Owl, joka sai ensi-iltansa vuonna 2009. == Musiikkivideot == ;1995 * ”Just” – Radiohead ;1996 * ”Charmless Man” – Blur ;2003 * ”The Scientist” – Coldplay * ”God Put a Smile upon Your Face” – Coldplay ;2005 * ”Under the Weather” – KT Tunstall ;2006 * ”I Will Follow You into the Dark” – Death Cab for Cutie * ”Anna Molly” – Incubus ;2007 * ”So You Say” – Siobhán Donaghy * ”Overpowered” – Róisín Murphy ;2008 * ”Daddy's Gone” – Glasvegas == Aiheesta muualla == * == Lähteet == Luokka:Musiikkivideo- ohjaajat Luokka:Brittiläiset elokuvaohjaajat Luokka:Vuonna 1969 syntyneet Luokka:Elävät henkilöt
Danny Wilson

Danny Wilson voi viitata ainakin seuraaviin henkilöihin: * Danny Wilson, vuonna 1960 syntynyt pohjoisirlantilainen jalkapalloilija * Danny Wilson, vuonna 1991 syntynyt skotlantilainen jalkapalloilija * Danny Wilson, jamaikalainen rantalentopalloilija * Danny Wilson, brittiläinen rugbypelaaja ja Ryan Giggsin isä * Danny Wilson, brittiläinen country-rock muusikko, joka soittaa yhtyeessä Grand Drive Danny Wilson voi myös tarkoittaa seuraavia: * Meet Danny Wilson, elokuva vuodelta 1952 * Danny Wilson, skottilainen yhtye, joka on nimetty elokuvan Meet Danny Wilson mukaan
Manny Diaz

Manuel Alberto Diaz (5. marraskuuta 1954 Havanna, Kuuba) on Miamin entinen pormestari, joka oli virassa vuosina 2001-2009http://www.miamigov.com/mayor/about.html . Diaz on avioliitossa Robin Smithin kanssa ja heillä on neljä lasta ja kaksi lapsenlasta.http://www.citymayors.com/mayors/miami_mayor.html == Lähteet == Luokka:Yhdysvaltalaiset demokraattipoliitikot Luokka:Vuonna 1954 syntyneet Luokka:Elävät henkilöt
Johan Gottfrid von Falkenberg (vanhempi)

Johan Gottfried von Falkenberg (myös Falckenberg, 30. toukokuuta 1626 Eurajoki – 29. heinäkuuta 1674 Tukholma) oli suomalainen majuri ja valtiopäivämies. Hänen vanhempansa olivat Saksasta muuttanut everstiluutnantti Gottfrid von Falkenberg ja Christina Jordan, joka oli Michel Jordanin tytär. Vuojoen kartanossa syntynyt Falkenberg tuli pikettipalvelukseen kuningatar Kristiinan henkivartiostoon 1642. Hänet nimitettiin vänrikiksi Hämeen jalkaväkirykmenttiin 1644 ja luutnantiksi 1648. Falkenberg toimi majoitusmestarina eversti Fabian von Knorringin ratsujoukoissa Inkerinmaalla 1650. Vuonna 1657 Falkenberg otti osaa Turun kokoukseen ja 1660 hänet määrättiin Käkisalmen läänin. Falkenberg toimi Turun hovioikeuden aatelisluokan asessorina 1666 ja samalla edelleen kihlakunnantuomarina. Hän isännöi myös isältään perimäänsä Palttilan kartanoa Laitilassa. Falkenberg on haudattu Laitilan kirkkoon, jossa on myös hänen hautavaakunansa. Gottfrid von Falkenbergin puoliso oli Jakob von Tiesenhausenin ja Elisabet von Aderkasin tytär Anna Barbara von Tiesenhausen (1634–1714), jonka kanssa hän avioitui 1651. Pariskunnalla oli kymmenen lasta. Yksi heidän pojistaan oli Turun akatemian kansleri Gabriel Falkenberg af Sandemar. == Lähteet == * Von Falckenberg -suku ===Viitteet=== == Aiheesta muualla == * Heikki Impiwaara: von Falkenberg , Genos 13(1942), s. 75 Luokka:Ruotsin säätyvaltiopäivien valtiopäivämiehet Luokka:Suomalaiset aateliset Luokka:Vuonna 1626 syntyneet Luokka:Vuonna 1674 kuolleet
Man on the Edge

Man on the Edge on Iron Maidenin kappale ja ensimmäinen singlejulkaisu yhtyeen The X Factor -albumilta. Single julkaistiin vuonna 1995, ja se oli ensimmäinen single, jolla Blaze Bayley lauloi. Kappaleen kirjoittivat Blaze Bayley ja Janick Gers, ja se perustuu elokuvaan Rankka päivä. Singlellä on kolme kappaletta, jotka eivät tulleet The X Factorin lopulliselle versioille. ”Man on the Edge” on yksi Blaze Bayleyn aikaisista kappaleista, jotka päätyivät Edward the Great -kokoelma-albumille. Kappale on myös Best of the Beast -kokoelmalla. Iron Maiden soitti kappaletta Ed Hunter -kiertueella vuonna 1999. Kappaleen liveversio on vuonna 2000 julkaistulla singlellä The Wicker Man, jossa laulaa Bruce Dickinson. Kappaleesta julkaistiin kaksi musiikkivideota, joista toinen filmattiin Masadassa, Israelissa. Toisella musiikkivideolla Iron Maiden nähdään soittamassa. Kappale on mukana Carmageddon II -videopelissä. ==Kappaleet== ===CD 1=== # # # # "Blaze Bayley Interview, Part I" – 5:41 ===CD 2=== # # # # "Blaze Bayley Interview, Part II" – 5:56 ===12" vinyylisingle=== # # # == Soittajat == *Blaze Bayley – laulu *Dave Murray – kitara *Janick Gers – kitara, taustalaulu *Steve Harris – bassokitara, taustalaulu *Nicko McBrain – rummut == Lähteet == Luokka:Iron Maidenin kappaleet Luokka:Vuoden 1995 kappaleet
Hygrostaatti

Hygrostaatti on kosteuskytkin eli kytkin tai rele, joka kytkee kosteuden mukaan. Sillä on usein säädettävä kytkentäpiste. ==Katso myös== * Kosteusmittari Luokka:Mittalaitteet
Tolmeita

Tolmeita ()Ministry of Transport, Libya on koillis-Libyassa sijaitseva kaupunki, jonka nimi näyttää tulevan kylän latinankielisestä nimestä Tolmeta. Latinankielinen nimi taas tulee lähellä olevan rauniokaupungin kreikankielisestä nimestä Ptolemais. ==Lähteet== Luokka:Libyan kaupungit
Pinen piirikunta

Pinen piirikunta on Minnesotan osavaltiossa oleva piirikunta. Se on pinta- alaltaan 3 716 neliökilometriä ja siellä on 26 530 (2000) asukasta. Piirikunnan suurin kaupunki ja samalla sen pääkaupunki on Pine City. Pinen piirikunta perustettiin 1. marraskuuta 1856 Chisagon piirikunnasta ja osasta Ramseyn piirikuntaa. Piirikunnan alkuperäinen pääkaupunki oli Chengwatana. Vuonna 1857 Buchananin piirikunta ja eteläiset osat Aitkinin ja Carltonin piirikunnassa irrotettiin Pinestä sekä vuotta myöhemmin Kanabecin piirikunta. Buchananin piirikunta liitettiin takaisin Pinen piirikuntaan vuonna 1861. Pine Citystä tuli piirikunna pääkaupunki vuonna 1872. == Lähteet == == Aiheesta muualla == *Pinen piirikunnan kotisivut Luokka:Minnesotan piirikunnat
Hannu Heikinheimo

Hannu Jaakko Heikinheimo (19. elokuuta 1943 Helsinki – 2. joulukuuta 2020 Helsinki) oli suomalainen ohjaaja ja käsikirjoittaja. Heikinheimo ohjasi, toimitti, tuotti ja käsikirjoitti Yleisradioon 1960-luvulta lähtien lukuisia kulttuuriohjelmia, konsertteja, oopperoita ja baletteja, kuunnelmia, lasten- ja nuortenohjelmia ja TV-fiktioita. Monien ohjaus-, käsikirjoitus- ja tuottajantöidensä lisäksi Heikinheimo esiintyi poliisilääkärin roolissa sekä vuonna 2000 ilmestyneessä TV-sarjassa Raid että myös vuonna 2003 ensi-illan saaneessa samannimisessä elokuvassa. Heikinheimon mukaan musiikilla oli tärkeä osuus kaikissa hänen ohjaustöissään. Hannu Heikinheimo opiskeli musiikkia Sibelius-akatemiassa, Helsingin ja Tampereen yliopistoissa sekä Wienin musiikkiakatemiassa. Vuonna 1964 hän meni Tesvisioon uutistoimittajaksi ja 1965 musiikkitoimittajaksi. Tesvision toiminnan loputtua hän siirtyi ensin TV2:n ja vuonna 1968 TV1:n musiikkitoimittajaksi. Hannu Heikinheimon isä oli pianisti Sakari Heikinheimo ja veljiä musiikkitoimittaja Seppo Heikinheimo, Jukka Heikinheimo ja Miika Heikinheimo. Hänen poikansa on jazzmuusikko Ilmari Heikinheimo (muusikko). Heikinheimo oli aviossa kahdesti; toinen liitto tekstiilitaiteilija Katariina Metsovaara-Heikinheimon kanssa kesti vuodesta 1979 hänen kuolemaansa asti. __NOTOC__ == Ohjaajana == * Elegia Vilho Lammelle, 1985. * Vikivaki, 1990. * Mikael soittaa harppua, 1991. * Kettutytöt, 1997. * Leevi Madetoja: Pohjalaisia, 1998. * Puhtaaksikirjoittaja, 2001. == Ohjaajana ja käsikirjoittana == * Jumala on kauneus, 1985. * Tanssi perhoseni tanssi, 1999. == Ohjaajana ja tuottajana == * Kultakaleeri, 1968. * Pohjalaisia, 1981. * Angelika, 1993. == Tuottajana == * Romeo ja Julia, 1972. * Punainen viiva, 1984. * Kihlaus Sevillassa, 1992. * Fallesmannin Arvo ja minä, 1995. == Oopperaohjauksia == * Kalevi Aho: Avain(Näyttämölle & Tv- taltiointi Yle Tv-1) *Leoš Janáček: Tapaus Makropulos * Leoš Janáček: Kuolleesta talosta * Benjamin Britten: Ruuvikierre * Tauno Marttinen: Poltettu oranssi * Ruggiero Leoncavallo: Pajatso(Veikko Tyrväinen) Yle Tv-1 Oopperaohjaus Giuseppe Verdi:"Rigoletto"(pääosissa baritoni Usko Viitanen, sopraano Pirkko-Liisa Tikka sekä tenori Seppo Ruohonen) Yle Tv-1 Oopperaohjaus Pjotr Tshaikovski: "Jevgeni Onegin" 1977 (Walton Grönroos, Irma Urrila, Heljä Angervo-Karttunen, Seppo Ruohonen,Jaakko Ryhänen) Yle Tv-1 Oopperaohjaus Leevi Madetoja: "Juha"(Jorma Hynninen, Maija Lokka, Eero Erkkilä) Yle Tv-1 oopperaohjaus Leevi Madetoja:"Pohjalaisia" (Jorma Hynninen,Raili Viljakainen, Matti Tuloisela, Anita Välkki, Pekka Nuotio) == Lähteet == * * ===Viitteet=== Luokka:Suomalaiset elokuvaohjaajat Luokka:Suomalaiset televisio-ohjaajat Luokka:Suomalaiset elokuvatuottajat Luokka:Suomalaiset elokuvakäsikirjoittajat Luokka:Suomalaiset toimittajat Luokka:Musiikkitoimittajat Luokka:Vuonna 1943 syntyneet Luokka:Vuonna 2020 kuolleet
Siikaisten kirkko

Siikaisten kirkko on vuosina 1888–1889 rakennettu päätytornillinen, puurakenteinen ja ristivarsin varustettu pitkäkirkko Siikaisissa. Kirkko edustaa uusgoottilaista tyyliä. Kirkon suunnitteli v.t. lääninarkkitehti K. V. Reinius ja rakennusmestarina toimi David Lönnroth. Istumapaikkoja kirkossa on noin 1 200. Kirkko on hautausmaan ympäröimä. Kirkontornin ylin kerros on muodoltaan kahdeksankulmainen. Rakennuksen alttaripäädyssä on sakaristo, joka on runkohuonetta matalampi. Kirkon räystäiden alla on koristeellisia konsoleita. Julkisivu on pystylistoitettu. Kirkon alttaritaulu Ristiinnaulittu on Ilmari Launiksen vuonna 1911 maalaama. == Historia == Siikaisten edellinen kirkko paloi salaman iskettyä siihen. Nykyinen kirkko rakennettiin vuosina 1888–1889 vanhan kirkon paikalle puusta, joka saatiin pitäjän omista metsistä. Kirkon rakentaminen maksoi 68 000 silloista markkaa. Rahat saatiin lainalla sekä keräämällä maksu kaikilta ripillä käyneiltä. Kuluihin osallistuivat manttaaliosuutensa mukaan lisäksi myllyt, sahat sekä muut teollisuuslaitokset. Rakentamiseen joutuivat osallistumaan kaikki seurakunnan jäsenet yhdestä kolmeen päivän ajan. 5\. toukokuuta 1889 Merikarvian kirkkoherra J. A. Forss apunaan Siikaisten pitäjän kirkkoherra K. J. E. Blombergh ja Ahlaisten pastori Fr. A. Wirberg vihkivät kirkon. Vihkimistilaisuudessa oli paikalla suunnilleen 2 000 ihmistä. == Lähteet == == Aiheesta muualla == * Kirkko Luokka:Satakunnan kirkkorakennukset Luokka:Suomen puiset pitkäkirkot Luokka:Karl Viktor Reiniuksen suunnittelemat rakennukset Luokka:Suomen 1880-luvulla rakennetut kirkot
Browns Valley (Minnesota)

Browns Valley on kaupunki Traversen piirikunnassa, Minnesotassa, Yhdysvalloissa. Se on pinta-alaltaan kahden neliökilometrin suuruinen ja siellä on 690 (2000) asukasta. Browns Valley sijaitsee Little Minnesota -joen varrella Traversejärven ja Big Stone Lake -järven välisellä pienellä maakannaksella, joka erottaa Hudsoninlahden valuma-alueen ja Mississippin vesistön toisistaan. Molemmat järvet, Little Minnesota -joki ja Browns Valleyn kaupunki ovat muinaisessa Warren-jääjoen uomassa, joka oli Agassiz-jääjärven laskujoki. == Lähteet == Luokka:Minnesotan kaupungit
Browns Valley

Browns Valley voi viitata seuraaviin paikkoihin: *Browns Valley, paikkakunta Indianassa *Browns Valley, paikkakunta Kaliforniassa *Browns Valley, kaupunki Minnesotassa *Browns Valley Township, kunta Minnesotassa
Bradbury Brook

Bradbury Brook on arkeologinen kohde Minnesotassa, Yhdysvalloissa. Se sijaitsee muutaman kilometrin Mille Lacs -järvestä etelään Minnesotan osavaltion keskiosissa. Paleointiaanit keräsivät alueella aikoinaan silttikiveä, jota käytettiin monenlaisten työkalujen valmistamiseen. Arkeologit ovat löytäneet alueelta 125 000 artefaktia. Vanhimmat esineistä on ajoitettu 9220 radiohiilivuoden ikäisiksi, joten Bradbury Brookin löydökset ovat Minnesotan vanhimmat. ==Lähteet== Luokka:Arkeologiset kohteet Yhdysvalloissa Luokka:Mille Lacsin piirikunta Luokka:Minnesotan rakennukset ja rakennelmat Luokka:Minnesotan historia
Long Prairie

Long Prairie on 3 040 (2000) asukkaan kaupunki Toddin piirikunnassa, Minnesotassa, Yhdysvalloissa. Kaupunki on pinta-alaltaan 6,3 neliökilometriä ja se on piirikuntansa pääkaupunki. Kaupungin merkittävimmät nähtävyydet ovat Christien talomuseo, joka sijaitsee vuoden 1900 kolmikerroksiessa asuintalossa alkuperäisine huonekaluineen, Toddin piirikunnan museo ja sotaveteraanien puisto. Kaupungissa on myös 18-reikäinen golf-kenttä. == Lähteet == == Aiheesta muualla == *Kaupungin kotisivut *Long Prairie Chamber of Commerce, Tourism & Visitors Bureau - Economic Development Luokka:Minnesotan kaupungit
Lehtikuoriaiset

Lehtikuoriaiset (Chrysomelidae) on kovakuoriaisiin (Coleoptera), lehtikuoriaismaisten (Chrysomeloidea) yläheimoon kuuluva heimo. Käsittäen lähes 30 000 tunnettua lajia se kuuluu kovakuoriaisheimoista suurimpiin. Suomesta lajeja on tunnistettu pitkälti yli 200. Jotkut lehtikuoriaislajit ovat pahoja viljelyskasvien tuholaisia. == Alaheimoja == * Bruchinae * Cassidinae * Chrysomelinae * Criocerinae * Cryptocephalinae * Donaciinae * Eumolpinae * Galerucinae * Lamprosomatinae * Sagrinae * Spilopyrinae Incertae sedis * Synetinae == Lähteet == == Aiheesta muualla == *Laji.fi: Lehtikuoriaiset (Chrysomelidae) *Ötökkätieto: Lehtikuoriaiset (Chrysomelidae) *ITIS: Chrysomelidae *
Ignacio Camacho

Ignacio ”Nacho” Camacho Barnola (s. 4. toukokuuta 1990 Zaragoza, Espanja) on espanjalainen jalkapalloilija. Hän edustaa Saksan Bundesliigassa pelaavaa VfL Wolfsburgia ja on pelipaikaltaan keskikenttäpelaaja. == Ura == Camacho aloitti uransa Real Zaragozan juniorijoukkueesta ja siirtyi sieltä Atlético Madridin juniorijoukkueeseen. Ensiesiintymisensä edustusjoukkueessa hän teki 1. maaliskuuta 2008 Barcelonaa vastaan. 3. toukokuuta 2008 Camacho teki ensimmäiset kaksi pääsarjamaaliaan ottelussa Recreativo de Huelvaa vastaan. Joulukuun 2010 lopussa hän teki sopimuksen Málagan kanssa. Samalla andalusialaisseuraan matkasi myös lainasopimuksella maalivahti Sergio Asenjo.Confirmado el traspaso de Camacho y la cesión de Asenjo Marca. Viitattu 29.12.2010. === Maajoukkue === Camacho toimi kapteenina Espanjan alle 17-vuotiaiden maajoukkueessa vuoden 2007 EM-kilpailuissa, joissa Espanja voitti kultaa, ja saman vuoden MM-kilpailuissa, joissa Espanja saavutti hopeaa. Hän pelasi Espanjan A-maajoukkueessa ystävyysottelussa Saksaa vastaan marraskuussa 2014. == Yksityiselämä == Camacho tulee varsinaisesta jalkapalloperheestä, sillä hänen isänsä Juan José ja Ignacion vanhempi veli ovat myös pelanneet jalkapalloa ammatikseen. == Lähteet == == Aiheesta muualla == *Ignacio Camachon tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1990 syntyneet Luokka:Elävät henkilöt
Honkola (Urjala)

thumb|Honkolan entinen kyläkauppa. thumb|Juoksuhautoja Jänismäessä. Honkola () on kylä Urjalan kunnan pohjoisosassa eteläisellä Pirkanmaalla. Kylän keskeisin maamerkki on Honkolan kartanon päätila Honkola, jonka pinta-ala on 1 520 ha. Tilan pinta-alaan sisältyy vesialuetta 42,78 ha Kortejärvessä. Kylän yhteinen vesialue on Kikurinjärvessä 54 ha. Entinen kansakoulu paloi vuonna 1989 ja samassa yhteydessä koulupiiri lakkautettiin. Jäljelle jääneen kiinteistön kunta lahjoitti kyläläisten käyttöön vuoden vaihteessa 2007–08. Kylässä on runsas valkohäntäpeurakanta. Honkolan silloisen kyläyhteisön väitetään olleen esikuvana kartanon vaikutuspiirissä syntyneen ja nuoruutensa viettäneen kirjailija Väinö Linnan romaanisarjassa Täällä Pohjantähden alla kuvatulle Pentinkulmalle. Honkolan postinumero on 31730.Julkisista palveluista on jäljellä postinjakelu ja vanhusten kodinhoitopalvelut. Kylän läpi kulkee yhdystie 2981. Kylässä on kartanon mailla laajoja ensimmäisen maailmansodan aikaisia vallihautoja Jänismäessä, Moukulanmäessä ja Vallimäessä. Jänismäessä juoksuhaudat ovat erityisen syviä ja kallioon louhittuja. Kylän korkein kohta on 143,2 metriä merenpinnasta. Honkolan länsipuolella on aiemmin sijainnut pappila, josta muistona ovat entinen päärakennus ja kivinavetta. Furuhjelmit ostivat päärakennuksen tontteineen Honkolan kartanolle vuonna 1963. Vanha kivinavetta myytiin paikalliselle pienviljelijälle. Pappilan tila muodostaa oman maarekisterikylän, josta on lohkottu torpparivapautuslain perusteella ja viime sotien jälkeen maanhankintalain mukaisesti asutustiloja, uudistiloja sekä mäkitupia. Pappilan tilasta on jäljellä kahteen osaan jakautuva metsäpalsta, jonka pinta-ala on 186 hehtaaria. Urjalan Seurakunta on saanut siihen lainhuudon 23. tammikuuta 1998. Tila oli kruununluontoinen 31. joulukuuta 1996 asti. Pappila on perustettu Vahosen kylään ja on sijainnut samalla paikalla 1600-luvulta lähtien, mutta myöhemmin se rekisteröitiin omaksi maarekisterikyläkseen Honkolan ja Vahosen väliin. == Lähteet == == Aiheesta muualla == *Urjalan seurakunta * Honkolan kartano Luokka: Urjalan kylät
Tommola (täsmennyssivu)

Tommola tarkoittaa: ;paikkoja: * Tommola, Heinolan kaupunginosa * Tommola, kylä Pälkäneellä ;henkilöitä: * Esko Tommola (1930–2008), Yleisradion kirjeenvaihtaja ja MTV3:n uutisankkuri * Mika Tommola (s. 1960), suomalainen toimittaja * Päivi Tommola (s. 1971), suomalainen pyöräsuunnistaja * Toivo Tommola (1905–1986), neuvostoliittolainen kenraalimajuri == Katso myös == * Korppi-Tommola, suomalainen sukunimi Luokka:Luettelot henkilöistä sukunimen mukaan
Honkola

Honkola voi tarkoittaa seuraavia: ;paikkoja: *Honkola, kylä Sastamalassa *Honkola, kylä Urjalassa *Honkolan kartano, kartano Urjalan Honkolan kylässä *Honkolanjoki, Honkolan kylän sivuitse Kortejärvestä Tarpianjokeen laskeva joki Urjalassa *Honkolan koulu, toimintansa lopettanut koulu Urjalan Honkolassa *Honkola, kylä Äänekoskella *Honkolan koulu, toiminnassa oleva koulu Äänekosken Honkolassa ;henkilöitä: *Iivari Honkola (1898–1970), suomalainen taidemaalari, graafikko ja kuvanveistäjä *Marko Honkola, suomalainen pesäpalloilija *Veli Honkola (s. 1937), insinööri ja yritysjohtaja, vietsintäneuvos.
Dance (täsmennyssivu)

Dance voi tarkoittaa ainakin seuraavia: * Dance eli elektroninen tanssimusiikki, musiikin tyylilaji * Dance, suomalainen tositelevisiosarja, joka perustuu So You Think You Can Dance -formaattiin * Charles Dance, brittiläinen näyttelijä * MTV Dance, dancemusiikkia esittävä televisiokanava * Dance, sukunimenä: ** Charles Dance (s. 1946), brittiläinen näyttelijä, käsikirjoittaja ja ohjaaja ** George Dance (vanhempi) (1695–1768), brittiläinen muurari, kuvanveistäjä, rakennusmestari ja arkkitehti ** George Dance (nuorempi) (1741–1825), brittiläinen arkkitehti.
Pietarin Sanomat

Pietarin Sanomat oli Pietarissa vuosina 1870–1873 ilmestynyt sanomalehti. Pietarin Sanomien perustaja ja toimittaja oli kaupungin suomalaisen Pyhän Marian seurakunnan kirkkokoulujen tarkastajana työskennellyt fennomaani August Hagman. Se oli ensimmäinen Suomen rajojen ulkopuolella ilmestynyt suomenkielinen sanomalehti. Pietarin ja Inkerinmaan suomalaisille tarkoitetun lehden tavoitteena oli kansallisen sivistyksen kehittäminen. Sen avustajina toimivat tyröläinen opettaja ja lukkari Abraham Tiisnekka, Marian seurakunnan kappalainen Aloys Jeremias Piispanen sekä aluksi myös seurakunnan kirkkokoulun johtaja Tuomas Friman. Kerran viikossa nelisivuisena ja kolmipalstaisena ilmestynyt lehti painettiin Pietarissa Ettingerin kirjapainossa. Sen levikiksi on arvioitu 700–1 000 kappaletta.Huttunen, s. 11–19. Lehden uutisaineisto oli pääosin lainattu Pietarin ja Suomen lehdistä. Suurimman osan siitä muodostivat Venäjän ja Pietarin tapahtumat. Ulkomaanuutiset liittyivät erityisesti Saksan–Ranskan sotaan. Venäjän suomalaisia koskeva aineisto oli suhteessa vähäisempää. Erityisesti lehteä kiinnosti koulujen, kirjastojen ja raittiusseurojen perustaminen Inkeriin. Se pyrki myös seuraamaan Inkerin suomalaisten seurakuntien tapahtumia sekä kertomaan alueen historiasta ja kansanperinteestä. Suomen uutiset jäivät melko vähälle huomiolle. Varsinaisia pääkirjoituksia lehti ei julkaissut.Huttunen, s. 22–30. Lehdessä oli runsaasti kaunokirjallista ainesta. Jatkokertomuksina julkaistiin muun muassa Tuomas Frimanin Tyhmenit ja Anninriuhta, K. J. Gummeruksen Otteita ihmissydämen salaisuuksista ja Nikolai Gogolin Nevan valtakatu. Runoista valtaosa oli A. J. Piispasen kirjoittamia tai kääntämiä. Lisäksi julkaistiin valkeasaarelaisen talonpojan Jaakko Räikkösen runoja. Lehdessä oli myös jonkin verran ilmoituksia ja pietarilaisten kauppaliikkeiden mainoksia. Uskonnollista aineistoa oli vähän.Huttunen, s. 31–34. Pietarin Sanomien kilpailijaksi perustettiin August Hagmanin ja Marian seurakunnan kirkkoherran Johannes Öhqvistin välisen konfliktin seurauksena Pietarin SunnuntailehtiHuttunen, s. 20–21.. Kesällä 1872 Hagman siirtyi Helsinkiin Morgonbladet-lehden päätoimittajaksi, ja hänen tilalleen Pietariin tuli hänen veljensä Tyko Hagman. August Hagman pysyi kuitenkin muodollisesti Pietarin Sanomien päätoimittajana ja osallistui ilmeisesti Helsingistä käsin myös sen toimittamiseen. Hän lakkautti lehden huhtikuussa 1873 taloudellisesti kannattamattomana.Huttunen, s. 34–35. ==Lähteet== * ===Viitteet=== ==Aiheesta muualla== * Pietarin Sanomat digitoituna kansalliskirjastossa Luokka:Pietarin historia Luokka:Pietarinsuomalaiset sanomalehdet
FREMO

FREMO () on Saksassa vuonna 1981 perustettu yhdistys, jolla on noin tuhat jäsentä viidessätoista Euroopan maassa. Yhdistyksen tarkoituksena on edistää pienoisrautatieharrastusta ja erityisesti sen luovuutta ja toiminnallisuutta sekä kontaktien lisääminen harrastajien kesken. Yhdistyksen perusajatuksena on järjestää tapaamisia, joissa FREMO-määritysten mukaan rakennetuista yhteensopivista pienoisrautatiemoduuleista kootaan soveltuvaan tilaan suuri pienoisrautatie, jota yhdessä liikennöidään. Eräs toiminta-alue on kehitystyö sähköisissä toiminnoissa, kuten digitaalisessa ohjauksessa ja turvalaitetekniikassa. FREMO julkaisee saksankielistä lehteä HP1 Modellbahn.HP1 Modellbahn Erillisjärjestelmiä on luotu FREMOn sisällä mittakaavan, aiheen ynnä muun perusteella: 0, 0m, 0e, H0-Europa, H0-USA, H0PS, H0-fine, FREMO87, H0m, H0m-Rhätische Bahn, H0e, H0f, N. Tärkein noudatettava määritys on moduulin kytkeytyminen toiseen yhteensopivan päädyn avulla. FREMO määrittelee standardit yksiraiteiselle liittymälle ja H0 ja N-Euroopassa myös kaksiraiteiselle liittymälle. Yksinkertaisimmat moduulit ovat ratalinjaa kuvaavia. Ne ovat sähköisesti hyvin yksinkertaisesti toimivia. Toisaalta moduulit voivat esittää suurtakin liikennepaikkaa vaihteineen. Tällöin kokonaisuus joudutaan usein lohkomaan kuljetuksen kannalta käytännöllisen kokoisiin osiin, jotka liittyvät toisiinsa epästandardilla liitoksella. ==Lähteet== == Aiheesta muualla == *Yhdistyksen verkkosivut *Suomalainen FREMO-FIN-sivusto Luokka:Pienoisrautatiet
Anders Allardt

Anders Allardt (26. huhtikuuta 1855 Lapinjärvi – 9. tammikuuta 1942 Helsinki) oli suomenruotsalainen lehtori, historiantutkija ja kirjailija. Allardt kirjoitti useita ruotsinkielisiä pitäjänhistorioita, kohteena olivat mm. Ruotsinpyhtää, Porvoo, Liljendal ja Lapinjärvi, samoin kuin kaunokirjallisia teoksia. Hän käytti nimimerkkejä A.A. ja A. Henrici. Allardtin vanhemmat olivat renki Henrik Allardt ja Elisabet Lill-Kolfus. Hän pääsi ylioppilaaksi 1876 ja valmistui filosofian kandidaatiksi 1881 sekä lisensiaatiksi 1898. Allardt oli Haminan tyttökoulun opettajana 1877–1878 ja 1882–1884. Hän toimi Porvoon ruotsalainen lyseon historian, maantieteen ja ruotsinkielen kollegana 1885–1915 sekä lyseon rehtorina 1910–1915. Hän oli myös Porvoon tyttökoulun opettaja 1884–1898 ja koulun johtaja 1901–1912. Näiden toimien ohella hän oli Porvoon kansanopiston opettaja 1889–1897, opiston johtokunnan puheenjohtaja 1901–1908 sekä Porvoon kaupungin kansakoulujen tarkastaja 1892–1903. Allardtin vaimo vuodesta 1886 oli Johanna Elisabeth Strömborg (k. 1948), heidän pojanpoikansa on sosiologi ja akateemikko Erik Allardt. == Teokset == * Byberättelser: bilder ur svenskt allmogelif i Nyland, tecknade Anders Allardt. Adolf Allardt, Åbo 1885 * Byberättelser: bilder ur svenskt allmogelif i Nyland, andra samlingen. Allardt, Björneborg 1886 * En framtidsman: teckning ur språkstridernas tidehvarf. Bärlund, Kotka 1888 * Nyländska folkseder och bruk, vidskepelse m. m., framstälda af Anders Allardt (Nyland IV). Nyländska afdelningen, Helsingfors 1889 * Byberättelser: bilder ur svenskt allmogelif i Nyland, tredje samlingen. Söderström 1890 * Lärobok i geografi för folkskolan. Söderström 1891, 2. painos 1898, 3. painos 1902 * Nyländska folksagor och sägner, ordnade af A. Allardt och S. Perklén (Nyland VI). Nyländska afdelningen, Helsingfors 1896 * Borgå läns sociala och ekonomiska förhållanden åren 1539-1571, väitöskirja. Borgå 1898 * Folkhögskolan i Borgå 1889-1901: minneskrift utgifven till invingningen af skolans nya byggnad den 17 nov. 1901, Anders Allardt och Thure Schulman. Borgå folkhögskola 1901 * Byberättelser: fjärde samlingen. Helios, Helsingfors 1908 * En livsuppgift. Schildt 1915 * Finlandssvenska folkdiktning, Sagor i urval I-II. Svenska litteratursällskapet i Finland, Helsingfors 1917, 1920 * Lappträsk socken. Söderström 1920 * Djurhistorier. Söderström 1922 * Strömfors socken. Söderström 1923, 2. muutt. painos 1988 * Borgå sockens historia till freden i Nystad. Söderström 1925 * Borgå sockens historia II. Söderström 1928 * Borgå sockens historia III. Söderström 1930 * Liljendal sockens historia. Söderström 1935, 2. muutt. painos 1980 * Ottesfolket. Holger Schildt, Helsingfors 1940 * Byberättelser; i urval av Karin Allardt Ekelund. Söderström 1944 == Lähteet == * Suomen kirjailijat-tietokanta * Wikiaineisto: Kuka kukin oli 1961 * Sivut 25-26. Luokka:Suomenruotsalaiset kirjailijat Luokka:Suomalaiset historioitsijat Luokka:Suomalaiset opettajat Luokka:Vuonna 1855 syntyneet Luokka:Vuonna 1942 kuolleet
Herman Avellan

Herman Avellan (28. heinäkuuta 1820 Turku – 20. kesäkuuta 1912 Viipuri) oli suomalainen kamarineuvos, tullinhoitaja ja ruotsiksi julkaissut kirjailija. == Perhe == Avellanin vanhemmat olivat historian professori Johan Henrik Avellan ja Christina Eleonora Almqvist. Avellan oli naimisissa kaksi kertaa. Ensimmäinen puoliso vuodesta 1848 oli Sofia Grotenfelt (k. 1858) ja toinen vuodesta 1860 vapaaherratar Eva Lovisa Mathilda Lybecker (k. 1897). == Ura == Hän pääsi ylioppilaaksi 1838 ja suoritti kameraalitutkinnon 1846. Avellan palveli junkkarina 1. suomalaisessa meriekipaasissa 1839–1844 ja toimi Sortavalan kihlakunnan henkikirjoittajana 1847–1850. Hän oli luotsiosaston päällikkönä Vaasassa 1850–1853, Oulussa 1853–1857 ja Tammisaaressa 1857–1862 sekä tullinhoitajana ensin Porvoossa 1862–1867 ja sitten Viipurissa 1867–1897. Avellanista tuli luutnantti 1844, luotsilaitoksen alikapteeni 1850, kapteeni 1853, majuri 1862 sekä hovineuvos 1878 ja kamarineuvos 1889. Hän oli yksi Tammisaaren ensimmäisen oluttehdasyhtiön perustajista, jonka nimi oli Tammisaaren Olut- ja Portteritehdas Oy - Ekenäs Öl- och Porterbryggeri Ab. Panimo perustettiin vuonna 1858. Avellan omisti osakkeita viipurilaisesta varustamosta vuonna 1892, jonka nimi oli Wiborgs Ångslups Aktiebolag. Varustamon muita omistajia olivat Eduard Dippell, Fr. Richardt, Carl Wiik ja Eugen Wolff. Avellan rahoitti köysiradan, joka ylitti Imatrankosken. Köysiradan rakensi Osberg & Bade ja asennuksen suoritti viipurilainen konepaja. Teräsköysi tilattiin Englannista. Köysirata laskeutui hänen kesähuvilalle. Köysirata valmistui vuonna 1872. Köysiradasta tuli suosittu, koska alueella oli runsaasti turisteja vuonna 1871 valmistuneen uuden hotellin takia. == Teoksia == Avellan julkaisi novelleja ja näytelmiä, joissa oli uskonnollisia, suomalais-kansallisia ja romanttisia piirteitä, käyttäen myös nimimerkkiä En Finne: * Strid och seger, novell af en Finne. Frenckell & Son, Helsingfors 1849 * Pietisterne, fantasie af en Finne. Kuopio 1849 * Hämnden, novell af en Finne. Kuopio 1849 * Räddad! : dramatisk småstadsbild i en akt. Lagerspetz, Wiborg 1887 == Lähteet == * Suomen kirjailijat-tietokanta * * Wikiaineisto: Kuka kukin oli 1961 * Sivu 48. Luokka:Suomenruotsalaiset kirjailijat Luokka:Vuonna 1820 syntyneet Luokka:Vuonna 1912 kuolleet